ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0178/99

υποβολή: Irene Soltwedel-Schäfer (V) προς την Επιτροπή

(11 Φεβρουαρίου 1999)

Θέμα: Σύγκριση μεταξύ της Ελβετίας και της ΕΕ όσον αφορά την ΣΕΒ

1. Ποιά είναι η γνώμη της Επιτροπής για το γεγονός ότι στην Ελβετία αποκαλύπτονται σχετικά πολλά κρούσματα ΣΕΒ βοοειδών;

2. Κατά πόσον είναι αληθές ότι στη Γερμανία οι έλεγχοι για την ΣΕΒ δεν είναι τόσο αυστηροί όσο στην Ελβετία;

3. Κατά πόσον αληθεύει ότι οι δυνατότητες διάγνωσης στη Γερμανία είναι χειρότερες παρ' ότι στην Ελβετία;

Απάντηση του κ. Fischler εξ ονόματος της Επιτροπής

(17 Μαρτίου 1999)

1. Η Επιτροπή γνωρίζει τον υψηλό αριθμό κρουσμάτων σπογγώδους εγκεφαλοπάθειας των βοοειδών στην Ελβετία. Σε σχέση με το μέγεθος της αγέλης βοοειδών, η κατάσταση διαφέρει από εκείνη του Ηνωμένου Βασιλείου. Επίσης, ο αριθμός των περιπτώσεων ΣΕΒ φαίνεται να φθίνει σταθερά, μετά από την κορύφωση της επιδημίας το 1995. Θεωρείται ότι η πτωτική αυτή τάση είναι ενδεικτική της αποτελεσματικότητας των μέτρων εξάλειψης της ασθένειας. Η Επιτροπή αποστέλλει στο Αξιότιμο Μέλος του Κοινοβουλίου και στη γραμματεία του Κοινοβουλίου δύο πίνακες που περιλαμβάνουν στοιχεία για τις επιπτώσεις της ΣΕΒ κατά τους τελευταίους δώδεκα μήνες και για το συνολικό αριθμό κρουσμάτων της ΣΕΒ από το 1998.

2. Από τον Απρίλιο του 1998, τα μέτρα εποπτείας και ελέγχου της μεταδοτικής σπογγώδους εγκεφαλοπάθειας εναρμονίστηκαν σε κοινοτικό επίπεδο με την απόφαση 98/272/ΕΚ της Επιτροπής της 23ης Απριλίου 1998, για την επιδημιολογική παρακολούθηση των μεταδοτικών σπογγωδών εγκεφαλοπαθειών και για την τροποποίηση της απόφασης 94/474/ΕΚ(1). Τα περισσότερα κράτη μέλη, συμπεριλαμβανομένης της Γερμανίας, έχουν ήδη αναφέρει στο πλαίσιο της Μόνιμης Κτηνιατρικής Επιτροπής την πρόοδο που σημειώθηκε όσον αφορά την εφαρμογή αυτής της απόφασης.

Δεν υπάρχουν ενδείξεις, ούτε από αυτές τις εκθέσεις προόδου, ούτε από τις επιθεωρήσεις που πραγματοποιήθηκαν από την Επιτροπή στα εθνικά συστήματα παρακολούθησης, για το ότι οι εξετάσεις για τη ΣΕΒ είναι λιγότερο ενδελεχείς στη Γερμανία απ'ό,τι στην Ελβετία.

3. Η προαναφερόμενη απόφαση θεσπίζει επίσης τους όρους για τις δειγματοληψίες και τις εργαστηριακές δοκιμασίες για την ανίχνευση της παρουσίας των ΜΣΕ, σύμφωνα με τις συστάσεις του εγχειριδίου για τα πρότυπα των δοκιμασιών διάγνωσης και τα εμβόλια του Διεθνούς Γραφείου Επιζωοτιών (ΔΓΕ). Οι δοκιμές ταχείας ανίχνευσης της ΣΕΒ μετά τη σφαγή, οι οποίες αναπτύσσονται τώρα από πολλά εργαστήρια, μεταξύ άλλων και στην Ελβετία, δεν έχουν γίνει ακόμη αποδεκτές από το ΔΓΕ. Η Επιτροπή αξιολογεί προς το παρόν ορισμένες από αυτές τις δοκιμές, αλλά δεν έχει ακόμη ολοκληρώσει αυτό το έργο.

Τέλος, προτείνονται από διάφορα εργαστήρια διεθνώς πολλά εναλλακτικά μέσα για τη διάγνωση των ΜΣΕ. Ωστόσο, είναι ακόμη πρόωρο να εξαχθούν συμπεράσματα σχετικά με την ποιότητα ή την ακρίβεια αυτών των δοκιμών.

(1) ΕΕ L 122 της 24.4.1998.
ΓΡΑΠΤΗ ΕΡΩΤΗΣΗ E-0270/99

υποβολή: Nikitas Kaklamanis (UPE) προς την Επιτροπή

(17 Φεβρουαρίου 1999)

Θέμα: Αδιαφάνεια στο CEDEFOP

Ο Επίτροπος κ. ΛΙΚΑΝΕΝ απάντησε (στις 22.1.1999) στην ερώτησή μου Ε-3391/98(1) για τη λειτουργία του CEDEFOP δηλώνοντας ότι "δεν έχει τίποτα να συμπληρώσει στην προηγούμενη απάντησή του στην ερώτηση Ε-2549/98"(2).

Έχω κατ' επανάληψη επισύρει την προσοχή της Επιτροπής στις πρωτοφανείς μεθοδεύσεις στελέχωσης του παραπάνω Κέντρου, οι οποίες υπονομεύουν την εικόνα του και συκοφαντούν (χωρίς λόγο) τη χώρα που το φιλοξενεί.

Οι καταγγελίες στον Ελληνικό (ημερήσιο και περιοδικό) Τύπο πληθύνονται, οι υποψήφιοι για τις προκηρυσσόμενες θέσεις στο CEDEFOP διαμαρτύρονται για την αδιαφάνεια που επικρατεί, αλλά η Επιτροπή δηλώνει ότι "δεν έχει τίποτα να συμπληρώσει" στις απαντήσεις που δίνει, καλύπτοντας έτσι τις μεθοδεύσεις που ακολουθούνται.

Πότε θα αποφασίσει η Επιτροπή να ασχοληθεί σοβαρά με τη στελέχωση του CEDEFOP (και άλλων αποκεντρωμένων Οργανισμών της ΕΕ), οι οποίοι προκαλούν με την αδιαφάνειά τους και συμβάλλουν στην περαιτέρω αμαύρωση τη εικόνας της;

Δεν νομίζει η Επιτροπή ότι θα πρέπει να επέμβει άμεσα και αποτελεσματικά και να ελέγξει τις καταγγελίες για αδιαφάνεια σε αυτούς του Οργανισμούς, ώστε να πάψει να κατηγορείται ανοικτά για συγκάλυψη, κάτι που αναπόφευκτα οδηγεί στη συνεχή υποβολή προτάσεων μομφής εναντίον της, με βαριές κατηγορίες κατά προσώπων που έχουν πολιτικές και υπηρεσιακές ευθύνες στα πλαίσια της;

Απάντηση του κ. Liikanen εξ ονόματος της Επιτροπής

(31 Μαρτίου 1999)

Η Επιτροπή δεν έχει τίποτα να προσθέσει στις προηγούμενες απαντήσεις της στις γραπτές ερωτήσεις Ε-2549/98 και Ε-3391/98.

(1) ΕΕ C 207 της 21.7.1999, σελ. 63.

(2) ΕΕ C 118 της 29.4.1999, σελ. 92.
ΓΡΑΠΤΗ ΕΡΩΤΗΣΗ E-0263/99

υποβολή: Graham Watson (ELDR) προς την Επιτροπή

(17 Φεβρουαρίου 1999)

Θέμα: Διεθνής Ολυμπιακή Επιτροπή

Είναι ικανοποιημένη η Επιτροπή με τα μέτρα που έλαβε το Διοικητικό Συμβούλιο της Διεθνούς Ολυμπιακής Επιτροπής μετά τις πρόσφατες καταγγελίες για ανοίκεια συμπεριφορά μελών της ΔΟΕ;

Συμφωνεί η Επιτροπή ότι η διαχείριση των σχετικών με τους Ολυμπιακούς Αγώνες θεμάτων θα μπορούσε να πραγματοποιηθεί καλύτερα από έναν οργανισμό πιό διαφανή και πιό υπεύθυνο;

Απάντηση του κ. Oreja εξ ονόματος της Επιτροπής

(25 Μαρτίου 1999)

Η εκτίμηση των ενεργειών των μελών της Διεθνούς Ολυμπιακής Επιτροπής δεν εμπίπτει στις κοινοτικές αρμοδιότητες. Επομένως, η Επιτροπή, η οποία επιβεβαιώνει πάντα τον σεβασμό της αυτονομίας των συνεταιριστικών οργανώσεων, οφείλει να απέχει από κάθε είδους παρέμβαση.
ΓΡΑΠΤΗ ΕΡΩΤΗΣΗ E-0978/99

υποβολή: Paul Rübig (PPE) προς την Επιτροπή

(15 Απριλίου 1999)

Θέμα: Αλλοδαποί λέκτορες θύματα διακριτικής μεταχείρισης από ιταλικά πανεπιστήμια

Σύμφωνα με το άρθρο 48 της Συνθήκης ΕΚ, οι πολίτες της Ένωσης έχουν το δικαίωμα να εργάζονται, να εγκαθίστανται και να κυκλοφορούν ελεύθερα εντός των συνόρων της Ευρωπαϊκής Ένωσης, χωρίς να υφίστανται διακρίσεις λόγω ιθαγένειας.

Σε αντίθεση με το θεμελιώδες αυτό δικαίωμα, υπάρχουν καταγγελλίες για διακριτική μεταχείριση που φαίνεται ότι υφίστανται αλλοδαποί λέκτορες από ιταλικά πανεπιστήμια. Παρά την απόφαση που εξέδωσε το Δικαστήριο της Ευρωπαϊκής Ένωσης στις 2 Αυγούστου 1993 και το ψήφισμα που ενέκρινε το Κοινοβούλιο στις 13 Ιουλίου 1995, ορισμένοι υποψήφιοι αντιμετώπισαν αδικαιολόγητη άρνηση του δικαιώματος ελεύθερης επιλογής του τόπου εργασίας.

1. Γνωρίζει η Επιτροπή τα περιστατικά αυτά;

2. Με ποιόν τρόπο προτίθεται να εξασφαλίσει σε ολόκληρη την Ένωση τα αναγνωρισμένα θεμελιώδη δικαιώματα, ώστε να ισχύουν και για τους λέκτορες της ΕΕ στην Ιταλία, και να εμποδίσει κάθε διάκριση σε βάρος τους;
ΓΡΑΠΤΗ ΕΡΩΤΗΣΗ E-0232/99

υποβολή: Ana Miranda de Lage (PSE) προς την Επιτροπή

(12 Φεβρουαρίου 1999)

Θέμα: Αύξηση των δασμών για τα ευρωπαïκά προïόντα στις ΗΠΑ

Η εμπορική διαφορά μεταξύ των ΗΠΑ και της ΕΕ σχετικά με την αγορά της μπανάνας προκαλεί ένα κατακλυσμό εμπορικών αντιποίνων εις βάρος ευρωπαϊκών τομέων παραγωγής που δεν έχουν καμιά απολύτως σχέση με αυτή τη διαμάχη. Συγκεκριμένα, το μερίδιο αγοράς της ισπανικής βιομηχανίας μπισκότων απειλείται σοβαρά από την επιβληθείσα αύξηση των δασμών κατά ένα 100 %.

Τί μέτρα θα λάβει η Επιτροπή για να προστατευθεί ο ευρωπαϊκός αυτός τομέας από την αυθαιρεσία των εν λόγω εμπορικών αντιποίνων;

Μπορεί η Επιτροπή να μας αναφέρει τον συνολικό αριθμό των προϊόντων που θίγονται από τα αντίποινα, την αξία στην οποία υπολογίζεται ότι ανέρχονται οι σχετικές εξαγωγές, την απώλεια των μεριδίων αγοράς και τις χώρες που ενδεχομένως οφελούνται από τα μέτρα κατά των ευρωπαϊκών προϊόντων;

Κοινή απάντηση

του Sir Leon Brittan εξ ονόματος της Επιτροπής

στις γραπτές ερωτήσεις E-0231/99 και E-0232/99

(11 Μαρτίου 1999)

Η Επιτροπή παραπέμπει το Αξιότιμο Μέλος του Κοινοβουλίου στη δήλωση που έκανε στην Ολομέλεια του Ευρωκοινοβουλίου στις 9 Μαρτίου 1999 σχετικά με την εμπορική διαφωνία ανάμεσα στην Ευρωπαϊκή Ένωση και τις Ηνωμένες Πολιτείες της Αμερικής για το θέμα της αγοράς της μπανάνας.
ΓΡΑΠΤΗ ΕΡΩΤΗΣΗ P-0414/99

υποβολή: Vincenzo Viola (PPE) προς την Επιτροπή

(19 Φεβρουαρίου 1999)

Θέμα: Επιβολή υποχρεώσεων παροχής δημόσιας υπηρεσίας στις τακτικές αεροπορικές μεταφορές που συνδέουν τις νησιωτικές με τις ηπειρωτικές περιοχές.

Λαμβάνοντας υπόψη τα άρθρα 154 και 158 της Συνθήκης του Άμστερνταμ, τα οποία αναφέρονται στις νησιωτικές περιοχές της Ευρωπαϊκής Ένωσης και στην ανάγκη σύνδεσής τους με τις κεντρικές περιοχές της Κοινότητας, δεδομένου ότι συγκαταλέγονται μεταξύ των πλέον μειονεκτικών περιοχών εξαιτίας των γεωγραφικών διαρθρωτικών δυσκολιών που αποτελούν μόνιμο εμπόδιο στην οικονομική και κοινωνική τους ανάπτυξη.

Ζητείται από την Επιτροπή να αναφέρει ποιες πρωτοβουλίες προτίθεται να αναλάβει προκειμένου να εξαλείψει τις αρνητικές επιπτώσεις της λειτουργίας του αεροδρομίου της Malpensa 2000 για τις πτήσεις από και προς τη Σαρδηνία και κατά πόσο ελέγχει την εφαρμογή του κανονισμού (ΕΟΚ) 2408/92(1) σχετικά με την επιβολή υποχρεώσεων παροχής δημόσιας υπηρεσίας στις τακτικές αεροπορικές μεταφορές προκειμένου να διασφαλίσει την εκπλήρωση των κριτηρίων "συνέχειας, τακτικότητας, μεταφορικής ικανότητας και τιμών", γεγονός που σήμερα δεν ισχύει για τις πτήσεις που συνδέουν, για παράδειγμα, τα μικρά νησιά της Σικελίας (Pantelleria και Lampedusa) με την ιταλική χερσόνησο ή τη Σικελία.

Απάντηση του κ. Kinnock εξ ονόματος της Επιτροπής

(6 Απριλίου 1999)

πως αναφέρει στην ερώτησή του το Αξιότιμο Μέλος του Κοινοβουλίου, ο κανονισμός (ΕΟΚ) 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, προβλέπει ότι οι κυβερνήσεις των κρατών μελών δύνανται να κηρύσσουν υποχρεώσεις παροχής δημόσιας υπηρεσίας. Η απόφαση, ωστόσο, σχετικά με την επιβολή υποχρεώσεων παροχής δημόσιας υπηρεσίας σε ορισμένες γραμμές προς περιφερειακά αεροδρόμια, επειδή οι γραμμές αυτές θεωρούνται ζωτικής σημασίας για την οικονομική ανάπτυξη μιας δεδομένης περιφέρειας, δεν υπάγεται στη δικαιοδοσία της Επιτροπής. Πρέπει να συντρέχουν οι αναγκαίες προϋποθέσεις για να εξασφαλίζεται η παροχή επαρκών υπηρεσιών αερομεταφορών στις συγκεκριμένες γραμμές σύμφωνα με ορισμένα πρότυπα, την οποία κανένας αερομεταφορέας δεν επρόκειτο να αναλάβει, εάν ελάμβανε αποκλειστικά υπόψη το εμπορικό συμφέρον του.

Η Επιτροπή γνωρίζει ότι οι ιταλικές Αρχές μελετούν πιθανούς τρόπους διευκόλυνσης των υπηρεσιών αερομεταφορών προς τις περιφερειακές περιοχές, συμπεριλαμβανομένων των μικρών νησιών της Σικελίας. Οι εναλλακτικές δυνατότητες που παρέχει η κοινοτική νομοθεσία, είναι είτε η προαναφερόμενη επιβολή, εκ μέρους των ιταλικών Αρχών, υποχρεώσεων παροχής δημόσιας υπηρεσίας στις υπόψη γραμμές ή η θέσπιση κάποιας μορφής κοινωνικής ενίσχυσης, χωρίς διακρίσεις, προς όφελος των κατοίκων αυτών των νησιών. Εναπόκειται στις ιταλικές Αρχές να αποφασίσουν ποιες υπηρεσίες αερομεταφορών θα πρέπει να καλύπτονται από τις εν λόγω ρυθμίσεις. σον αφορά τις υπηρεσίες προς το Μιλάνο, θα ήταν δύσκολο να ληφθούν ειδικά μέτρα υπέρ ενός αεροδρομίου, εάν παρέχονται επαρκείς υπηρεσίες προς άλλα αεροδρόμια που εξυπηρετούν την πόλη.

(1) ΕΕ L 240 της 24.8.1992, σελ. 8.
ΓΡΑΠΤΗ ΕΡΩΤΗΣΗ E-0454/99

υποβολή: Honório Novo (GUE/NGL) προς την Επιτροπή

(5 Μαρτίου 1999)

Θέμα: Κατασκευή χώρου επεξεργασίας στερεών αποβλήτων στη Meia Serra, Μαδέρα

Υπάρχει ένα σχέδιο κατασκευής νέου σταθμού επεξεργασίας στερεών αποβλήτων, στην αυτόνομη περιφέρεια της Μαδέρας, στην περιοχή Meia Serra, Δήμος Camacha, Κοινότητα Santa Cruz.

Όπως είναι φυσικό, για την έγκριση του σχεδίου αυτού απαιτείται η υποβολή ανεξάρτητης και αξιόπιστης μελέτης για την εκτίμηση των περιβαλλοντικών επιπτώσεων.

Ως προς τα θέματα αυτά, ζητώ από την Επιτροπή να αναφέρει τα εξής:

1. Για το σχέδιο αυτό υπήρξε αίτηση κοινοτικής συγχρηματοδότησης; Πότε; Εάν ναι, υπάρχει ήδη απόφαση της Επιτροπής για τη στήριξη του συγκεκριμένου σχεδίου;

2. Εάν υποτεθεί ότι η πορτογαλική κυβέρνηση ήδη υπέβαλε το σχέδιο, τι προτίθεται να πράξει η Επιτροπή για να εξασφαλίσει την πραγματική ανεξαρτησία και αξιοπιστία της μελέτης για την εκτίμηση των περιβαλλοντικών επιπτώσεων η οποία πρέπει να έχει επισυναφθεί στο σχέδιο;

Απάντηση της κ. Wulf-Mathies εξ ονόματος της Επιτροπής

(19 Απριλίου 1999)

Οι πορτογαλικές αρχές τον Μάιο του 1996 υπέβαλαν στην Επιτροπή για συγχρηματοδότηση από το Ταμείο Συνοχής ένα έργο σχετικά με την επεξεργασία στερεών αποβλήτων της νήσου Μαδέρας.

Η σχετική μελέτη περιβαλλοντικών επιπτώσεων, η οποία ανακοινώθηκε από τις πορτογαλικές αρχές τον Ιανουάριο του 1999, θα αποτελέσει αντικείμενο εξέτασης από την Επιτροπή μόλις της αποσταλούν η γνώμη της επιτροπής αξιολόγησης της ανωτέρω μελέτης, δεόντως εγκεκριμένη από τις περιβαλλοντικές αρχές, καθώς και η έκθεση σχετικά με τη γνώμη του κοινού.

Δεδομένου ότι το έργο εξετάζεται τώρα, η Επιτροπή δεν είναι σε θέση να δώσει περισσότερες λεπτομέρειες σε αυτό το στάδιο της διαδικασίας.
ΓΡΑΠΤΗ ΕΡΩΤΗΣΗ αρ θ. 1002/99 του Ian WHITE Ανοιχτή εμπορική διαπραγμάτευση χρονοθυρίδων σε αεροδρόμια



Επίσημη Εφημερίδα αριθ. C 370 της 21/12/1999 σ. 0151



ΓΡΑΠΤΗ ΕΡΩΤΗΣΗ E-1002/99 υποβολή: Ian White (PSE) προς την Επιτροπή (20 Απριλίου 1999) Θέμα: Ανοιχτή εμπορική διαπραγμάτευση χρονοθυρίδων σε αεροδρόμια Είναι ενήμερη η Επιτροπή του γεγονότος ότι η ανοιχτή εμπορική διαπραγμάτευση χρονοθυρίδων σε αεροδρόμια εκ μέρους αεροπορικών εταιρειών θα οδηγήσει σε αποκλεισμό από τα μεγαλύτερα αεροδρόμια (χνόες - κέντρα) τα μικρότερα δρομολόγια πράγμα που θα οφείλεται σε καθαρή εμπορική πίεση; Δεν είναι αυτό αντίθετο στην πολιτική περιφερειοποίησης και στην εναέρια μεταφορική προσιτότητα περιφέρειας προς περιφέρεια;
ΓΡΑΠΤΗ ΕΡΩΤΗΣΗ E-0120/99

υποβολή: Anna Karamanou (PSE) προς την Επιτροπή

(2 Φεβρουαρίου 1999)

Θέμα: Χρησιμοποίηση απαράδεκτων μεσαιωνικών ανακριτικών μεθόδων στο Ισραήλ - "νομιμοποίηση" βασανιστηρίων

Σύμφωνα με πρόσφατη ανακοίνωση της Διεθνούς Αμνηστίας, καταγγέλλεται η χρησιμοποίηση απαράδεκτων και αναχρονιστικών μεθόδων βασανισμού στο Ισραήλ. Πιο συγκεκριμένα, το Ανώτατο Δικαστήριο της χώρας επανεξετάζει τις απαράδεκτες μεσαιωνικές ανακριτικές μεθόδους που χρησιμοποιεί η ισραηλινή υπηρεσία ασφαλείας Σιν Μπετ, όπως το βίαιο τράνταγμα των κρατουμένων, η στέρηση ύπνου για ημέρες, ο εξαναγκασμός των κρατουμένων να παραμένουν επί ώρες σε επίπονες στάσεις, να ακούν ακατάπαυστα στριγκούς ήχους, να κλείνονται σε δωμάτια μεγέθους ντουλάπας και να εκτίθενται διαδοχικά σε υπερβολική ζέστη και υπερβολικό κρύο.

Ερωτάται η Ευρωπαϊκή Επιτροπή, με ποιό τρόπο προτίθεται να παρέμβει προκειμένου να προστατευθούν τα ανθρώπινα δικαιώματα και να καταστείλει την "νομιμοποίηση" των βασανιστηρίων στο Ισραήλ;

Απάντηση του κ. Marín εξ ονόματος της Επιτροπής

(11 Μαρτίου 1999)

Η Επιτροπή είναι εν γνώσει του γεγονότος ότι το ανώτατο ισραηλινό δικαστήριο έχει αποδεχτεί τη χρήση της αποκαλούμενης "περιορισμένου βαθμού σωματικής βίας" από τις ισραηλινές υπηρεσίες ασφαλείας κατά τη διάρκεια της ανάκρισης κρατουμένων. Οι πρακτικές αυτές διέπονται από οδηγίες και όρους που περιλαμβάνονται στην έκθεση - της οποίας τουλάχιστον ορισμένα μέρη παραμένουν απόρρητα - της εξεταστικής επιτροπής Landau που συντάχθηκε ύστερα από το θάνατο δύο παλαιστινίων ακτιβιστών, οι οποίοι είχαν συλληφθεί ζώντες από την προληπτική υπηρεσία ασφαλείας ύστερα από επίθεση που είχαν κάνει εναντίον ενός ισραηλινού λεωφορείου.

Η Ένωση έχει κατέπανάληψη καταδικάσει αυτή τη χαλαρή εφαρμογή των ανθρωπίνων δικαιωμάτων τόσο δημοσίως στα κατάλληλα διεθνή fora όσο και μέσω των διπλωματικών διαύλων που διατηρεί με την ισραηλινή κυβέρνηση.
ΓΡΑΠΤΗ ΕΡΩΤΗΣΗ E-0314/99

υποβολή: Patricia McKenna (V) προς την Επιτροπή

(19 Φεβρουαρίου 1999)

Θέμα: Ισότητα ανδρών και γυναικών (mainstreaming) στην Ευρωπαïκή Επιτροπή

Γνωρίζει η Επιτροπή την ανισορροπία ως προς τον αριθμό των ανδρών και γυναικών που υπάρχει σε ορισμένες από τις γενικές σας διευθύνσεις (για παράδειγμα τη Διεύθυνση Γεωργίας και Τελωνείων και Έμμεσης Φορολογίας) παρά την πολιτική της για ίσες ευκαιρίες;

Έχοντας υπόψη αυτή την ανησυχητική κατάσταση, έχει η Επιτροπή συγκεκριμένα σχέδια για την αντιμετώπισή της;

Απάντηση του κ. Liikanen εξ ονόματος της Επιτροπής

(23 Μαρτίου 1999)

Η Επιτροπή, γνωρίζοντας το πρόβλημα έλλειψης ισορροπίας ως προς τον αριθμό των ανδρών και γυναικών στο προσωπικό της, έχει καθιερώσει από το 1995, ετήσιους στόχους για την πρόσληψη γυναικών στα πλαίσια του τρίτου προγράμματος δράσης για την παροχή ίσων ευκαιριών μεταξύ ανδρών και γυναικών στην Ευρωπαϊκή Επιτροπή 1997-2000(1). Σκοπός των ετήσιων στόχων είναι να αυξηθεί ο αριθμός των γυναικών στην κατηγορία Α και στις διοικητικές θέσεις.

Η Επιτροπή ελέγχει την υλοποίηση των στόχων αυτών στις διάφορες υπηρεσίες. Η έκθεση του σχετικού ελέγχου διαβιβάζεται τακτικά στο Σώμα των Επιτρόπων σχετικά με την παροχή ίσων ευκαιριών όπως επίσης και στους γενικούς διευθυντές και τους επικεφαλείς των διαφόρων υπηρεσιών.

Επιπλέον, καταβάλλονται ειδικές προσπάθειες για την διασφάλιση της ισότητας στους διαγωνισμούς.

Η γενική διεύθυνση VI (Γεωργίας) και η γενική διεύθυνση XXI (Τελωνείων και μμεσης Φορολογίας) δεν αποτελούν εξαίρεση σε σχέση με τις άλλες υπηρεσίες όσον αφορά την ισότητα των ανδρών και γυναικών. Παρ' όλα αυτά, ίσως θα ενδιέφερε το αξιότιμο μέλος του Κοινοβουλίου να μάθει ότι πρόσφατα η γενική διεύθυνση VI διόρισε γυναίκα διευθυντή και γυναίκα βοηθό γενικού διευθυντή. Η Επιτροπή διαβιβάζει απευθείας στο αξιότιμο μέλος και στη γραμματεία του Κοινοβουλίου, πίνακα που περιέχει ακριβείς αριθμούς.

Για περισσότερες πληροφορίες, το αξιότιμο μέλος του Κοινοβουλίου μπορεί να αναφερθεί στην απάντηση που δόθηκε στη γραπτή ερώτηση E-3951/98 από την κ. Breyer(2) εξ ονόματος της Επιτροπής.

(1) COM(98)770 τελικό.

(2) ΕΕ C 289 της 11.10.1999, σελ. 107.
ΓΡΑΠΤΗ ΕΡΩΤΗΣΗ E-0766/99

υποβολή: Alexandros Alavanos (GUE/NGL) προς την Επιτροπή

(29 Μαρτίου 1999)

Θέμα: Σιδηροδρομική γραμμή Αθήνας - Θεσσαλονίκης

Το 2ο ΚΠΣ προβλέπει, όσον αφορά τους σιδηροδρόμους, την κατασκευή νέας γραμμής "Τιθορέας - Λιανοκλάδι" (50 χιλ.) και την επίτευξη ηλεκτροκίνησης για το σιδηρόδρομο Αθήνας - Θεσσαλονίκης, που θα επέτρεπε χρόνο διαδρομής 4 ώρες και 20 λεπτά. Μέχρι σήμερα που το 2ο ΚΠΣ φθάνει στο τέλος του, τίποτα από αυτά δεν έχει προχωρήσει, η διαδρομή Αθήνας - Θεσσαλονίκης παραμένει στις 6 ώρες και με τους σημερινούς ρυθμούς πορείας των έργων, οι στόχοι του 2ου ΚΠΣ δεν θα έχουν επιτευχθεί ούτε το 2006.

Ερωτάται η Επιτροπή:

1. Πού οφείλονται κατά τη γνώμη της αυτές οι καθυστέρησεις;

2. Πώς προτίθεται να παρέμβει σε αυτή την κατάσταση;

3. Τί προβλέπει για το 3ο ΚΠΣ, τη στιγμή που οι στόχοι του 2ου ΚΠΣ φαίνεται να φθάνουν στο στόχο τους με καθυστέρηση 8 ετών;

Απάντηση της κας Wulf-Mathies εξ ονόματος της Επιτροπής

(5 Μαΐου 1999)

Είναι αληθές ότι βασικός στόχος του κοινοτικού πλαισίου στήριξης (ΚΠΣ), κατά τη διάρκεια της περιόδου 1994-1999, και του Ταμείου Συνοχής στον τομέα των σιδηροδρομικών μεταφορών στην Ελλάδα αποσκοπεί στην υλοποίηση επενδύσεων για τη σιδηροδρομική γραμμή Αθηνών-Θεσσαλονίκης, τόσο στον τομέα των έργων πολιτικού μηχανικού όσο και της ηλεκτροκίνησης και της σηματοδότησης, ώστε να μειωθεί η διάρκεια του ταξιδιού από 5 ώρες και 20 το 1994 σε 4 ώρες και 20 Ιανουαρίου 2000.

Επί του παρόντος, το σύνολο σχεδόν των έργων που προβλέπεται από το επιχειρησιακό πρόγραμμα (ΕΠ) "Σιδηρόδρομοι" βρίσκεται υπό υλοποίηση. Εντούτοις, προβλέπεται η περάτωση μόνο "μικρών έργων" του εν λόγω ΕΠ για το έτος 2001. σον αφορά το μεγάλο έργο της νέας γραμμής μήκους 50 χιλιομέτρων μεταξύ Τιθορέας και Λιανοκλαδίου, και ιδιαίτερα το έργο του Καλλίδρομου που συγχρηματοδοτείται από το Ευρωπαϊκό Ταμείο Περιφερειακής Ανάπτυξης, η περάτωση του προβλέπεται περίπου το 2005, βάσει των πλέον πρόσφατων εκτιμήσεων που έκαναν οι ελληνικές αρχές.

σον αφορά την κατασκευή της νέας γραμμής Ευαγγελισμός-Λεπτοκαρυά και την ηλεκτροκίνηση του συνόλου της σιδηροδρομικής γραμμής Αθηνών-Θεσσαλονίκης που χρηματοδοτούνται από το Ταμείο Συνοχής, η περάτωση τους προβλέπεται περίπου το 2004-2005. Συνεπώς, ο στόχος της μείωσης του χρόνου ταξιδιού Αθηνών-Θεσσαλονίκης, που εξαρτάται κυρίως από την περάτωση του έργου του Καλλίδρομου και από την ηλεκτροκίνηση, δεν θα επιτευχθεί το έτος 2000.

Η καθυστέρηση αυτή οφείλεται κυρίως στην βραδύτητα των διαδικασιών σύστασης του ΕΡΓΟΣΕ και του μακρού χρόνου έναρξης πραγματικής του λειτουργίας (αντίστοιχα περίπου 3 και 4 έτη μετά την έναρξη του ΕΠ) καθώς και σε ορισμένες αδυναμίες που συσσωρεύονται από τη δημιουργία του.

Η Επιτροπή πρόκειται πολύ σύντομα να συζητήσει με τις ελληνικές αρχές τα προβλήματα και τις προοπτικές των σιδηροδρομικών έργων που συγχρηματοδοτούνται από τα κοινοτικά ταμεία στην Ελλάδα, καθώς και όσον αφορά το ΚΠΣ της τρέχουσας περιόδου προγραμματισμού όπως και την προετοιμασία της επόμενης περιόδου 2000-2006.
ΓΡΑΠΤΗ ΕΡΩΤΗΣΗ E-0668/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες των οποίων το επίπεδο του κατά κεφαλήν εισοδήματος είναι κατώτερο του 75 % ου κοινοτικού μέσου όρου καλούνται "περιφέρειες του στόχου 1" και απολαύουν σημαντικών κοινοτικών ενισχύσεων.

Για να διαπιστωθεί κατά πόσον έχει επέλθει μεταβολή του εν λόγω επιπέδου, το σχέδιο κανονισμού του Συμβουλίου (COM(98)0131 τελικό)(1) περί των γενικών διατάξεων για τα Διαρθρωτικά Ταμεία ορίζει ότι λαμβάνονται υπόψη τα διαθέσιμα από τη Eurostat στοιχεία των τελευταίων τριών ετών.

Προς το παρόν υπάρχουν στοιχεία μόνο για τα έτη 1994, 1995 και 1996.

Ποια είναι τα στοιχεία των τριών αυτών ετών για τη Γαλικία;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0329/99

υποβολή: Alexander Falconer (PSE) προς την Επιτροπή

(23 Φεβρουαρίου 1999)

Θέμα: Κόστος των υπηρεσιών ενημέρωσης της ΕΕ

Ποιό είναι το ετήσιο κόστος και τα συνολικά έξοδα για την Ευρωπαϊκή Ένωση,από τότε που ξεκίνησαν - ανθρωποώρες, έρευνα, ανάπτυξη, προγραμματισμός, υλικό (διανεμητών και χρηστών), διαφήμιση, εκπαίδευση, μετακινήσεις και γενικά έξοδα των 50 περίπου βάσεων δεδομένων που περιλαμβάνονται στο έγγραφο CB-58-90-425-EN-C ως παραγόμενες από την ΕΕΚ, και των συστημάτων διαβίβασης όπως MIDAS, MIDAS-NET, CELEX, CELEX2 και των συστημάτων που θα αντικαταστήσουν το CELEX;

Απάντηση του κ. Liikanen εξ ονόματος της Επιτροπής

(29 Απριλίου 1999)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0723/99

υποβολή: José García-Margallo y Marfil (PPE) προς την Επιτροπή

(29 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Σήμερα υπάρχουν στοιχεία μόνον για τα οικονομικά έτη 1994, 1995 και 1996.

Ποιές περιφέρειες εκτιμά η Επιτροπή ότι δεν θα χαρακτηρισθούν ως περιφέρειες του στόχου1 για την περίοδο αυτή στο Λουξεμβούργο;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ E-0707/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στην Καταλωνία για το καθε ένα από τα έτη αυτά;

(1) ΕΕ C 176 της 9.6.1998, σελ. 1.